
BERNARDINO TELESIO. 



Consentia, Telesii patrui, urbs primaria Calabria; 
eiterioris, quum antiquitate nobilis est, tum quod 
plurimos viros generavit doctrina et ingenio illus- 
tres, jamque ipso a?vi, quod medium dieimus, (lore 
claros 1 . 

Ipsa Telesiorum 1 stirps, antiquitate et nobilitate 
conspicua, complures litteratissimos homines ge- 
nuit. Horum celeberrimi Antonius et is, cujus in 
rebus explorandis versabitur hic noster labor, Bcr- 
nardinus. 

’ Viilf Salv. S imbiti, Mtmiorie tleyli Scrittori Cosrulini, Neapoli, 1750. 
4'. imprimis p. 83—03; |<?39— 42. 

5 Sunt qui Tilesiitufa aut Thilesium scribunt, aut Thylesium; sed per- 
peram. 

Ille, Antonium dico, Bernardini patruus, natus 
anno post Christum MCCCCLXXXII , oratorum et 
poetarum artem quum in aliis Italiae academiis, tum 
Mediolani et Romaj professus est. Latini sermonis 
ita erat gnarus, ut quum Iatine loqueretur, patrio 
eum sermone uti diceres. Libri quoque, quos reli- 
quit, prae caeteris carmina ornatissima et orationes 
venustissimae^ dicendi genere puro, eleganti, lepido 
commendantur 1 . Idem graecarum litterarum erat 
consultissimus et ad philosophiam quoque se appli- 
caverat*. 

Bernardinus, vitam ingressus anno Christi MDVIII, 
jam primo aetatis tempore Mediolanum missus est, 
ubi Antonii et disciplina et exemplis uteretur. Tali 
duce puerum , qui suapte natura sciendi cupiditate 
flagraret, plurimum profecisse, mirum videbitur 
nemini. Adolescentulus, quo liberius et aliius in 
doctrinarum arcana, ac praecipue in intimos Naturae 
recessus penetraret, in monasterium S. Benedicti 
per plures annos se conclusit 8 . Deinde, aetatis anno 


* « Si diede a divedere — per uno di quei , ciie visscro nel fortunato 
secolo di Augusto. Ad alcuni nondimeno, che non disccrnono i granchi 
dalle balene, 6 sembrato ii suo stilo alquanto duro, e privo di inelodia. 
Ma coloro, che ban lior di scnno, apertamente confessano, clic i versi suol 
per leggiadria di pensiori, per eleganza di metro, per purili di lingua, e per 
qualunque altra perfezione, che si ricerchi, possono gareggiar co’ migliori. 
ohe in lingua latina si lcggono. » Spiriti, 1. 1. p. 40. 

* Hujus rei fidem facit liber quem de Colaribg^ Inscripsit. Vide Teissieh, 
Eloges des hoinmes savants, T. III, p. 449. 

5 Vide Paulum Aquinatem, Orat, funebr. 

• 

decimo septimo, i. c., anno Christi MDXXV, Anto- 
nium, quum in Gymnasium Romanum vocatus esset, 
Mediolano Romam comitatus, occasionem nactusesl 
menti nova vel uberiora pabula offerendi. Quae cla- 
rissima urbs ita eum delectavit, ut ne tum quidem 
abire voluerit quum patruus Consentiam, ubi cano- 
nicus ecclesiae Sancti Giberli electus fuerat, disces- 
sisset. Mox tamen eum poenituit quodj^iutius Romae 
commoratus esset. Anno enim Christi MDXXVII, 
mensis Maii die sexto, Caroli Quinti Imperatoris 
milites quibus princeps Borbonius praeerat , urbe 
sacraque Pontificis Maximi sede capta, omnia Ijerro 
ac flammis vastantes, Bernardinum quamvis in- 
noxium et prope omnibus ignotum , exspoliant , 
mulcant , denique in carcerem conjiciunt. Duo 
demum post menses, Consentinus quidam, Bernar- 
dinus Martiranus, vir ut doctus, ita fortis et animo- 
sus, qui quum duci Borbonio fuisset ab epistolis, 

deinde apud ipsum Caesarem eodem munere functus 
♦ 

est, impetravit ut popularis suus e vinculis emitte- 
retur'. 

Quo iniquo casu quum effectum esset ut Romae 
eum taederet, inde proficisci properavit atque Pata- 
vium contendit. Hac in felice et antiquissima Musa- 


1 Vide Topphjm, BiU. napo/, p. '16. El.de Amato, Pantopolag. cala!»:.. 
p. 108. 

rum arce slrcnuis studiis bonarum artium, philoso- 
phia) maxime et mathematicorum, lotum se addixit. 
Philosophiam tum magna cum laude docebat Hiero- 
nymus Amaltheus Opiterginus 1 , doctor medicinae, ct 
non contemnendus poeta : is Telesio partem eam 
philosophiae, quae de moribus tractat, exposuit. Ma- 
thematica tamen, Frederico Delphino docente 1 , ma- 
jori Telesiu^ affecerunt voluptate; tantaque in- 
dustria et tanta cum felicitate ea excoluisse dicitur, 
ut jam tum opticam pluribus inventis locupleta- 
verit*. Quid, quod eodem enim tempore videtur ab 
Aristotelis, tantum non ubique ct Patavii maxime 
regnantis, doctrina in physicis discessisse? Utrum 
autem ad rem periculi tam plenam magistro aliquo, 
an suis jpsius meditationibus impulsus sit, nesci- 
mus*. Illud certum est, consilium eum cepisse, 
Scholae ratione placitisque repudiatis, novam et 
propriam naturae observandae atque cognoscenda- 
rum causarum viam indagandi. Quum autem Itomac 
felicius quam alibi consilium suum exsecuturus sibi 
videretur, deposita memoria vinculorum, quibus 
per duos menses constrictus fuerat, simul ac docto- 

* 

1 Vide Papadopolum, hist. Gymn. Patav. T. II, I. II, p. 228. 

5 Vide Papadopollm, 1. I.' T. I, p. 305. 

5 Imperialis, Museo histor. p. 78. 

* Telesius enim existimabat fieri non posse ut tot prwstantissimi viri , 
tot nationes, atque adeo humanum genus universum, tot jam scecula Aristo- 
telem coluerit, in tot errantem tantisque. «(De Rerum naturi, praef. ) 


ris philosophi® titulo et insignibus publice ornatus 
est, Patavio in urbem aeternam rediit 1 . 

Ibi, amplissimum campum, in quo ingenium dis- 
cendi cupidum excurreret, aperuerunt plures viri 
doctissimi, quibuscum Telesio doufesticus fuit usus 
et consuetudo familiaris. Horum in numero fuerunt 
Ubaldinus Bandinelli et Joannes della Casa, uterque 
acerrima sagacitale praeditus. Horum alter graecas 
litteras altius erat perscrutatus; alter, postremo 
ecclesiae Beneventanae praefectus, venustarum inven- 
tionum amatoribus multum et fortasse nimium ce- 
lebratus erat 2 . Quibus nec parce, nec timide consi- 
liorum suorum copiam fecit Telcsius, quotidie suas 
de rebus physicis sententias proponens et explanans. 
Amicus uterque, hortator promptissimus et bene- 
volus censor, addebat investigandi alacritatem, et 
voluntatem operis feliciter perliciendi firmabat. Sic 
accidit ut brevi omnibus qui Romae, aut in litteris, 
aut in ecclesia, aliquod nomen haberent, esset notus. 
Ipse Pontifex Maximus, Paulus IV, adeo lanquam 
virum non minus pium quam eruditum diligebat, 
ut, quum cardinalis Gonsagha mortuus esset, archi- 
episcopi in patria Consentia dignitatem ultro offer- 
ret 3 . Munus hoc sanctum deprecatus est Telcsius; 


1 Papadopoi.i /ustor. Gymnas. Patav. T. II, p. 228. 

1 Giomale de' Letterati d’ Italia, T. IV. art. vii. 

1 Vide Tudakum, hiator, sui temp. ad ann. 156i. 



nihilominus facillime impetravit, ut frater germanus 
Thomas in locum suum substitueretur. 

Ipse, tantum aberat ut coelibatus vinculis adstringi 
se pateretur, ut, paucos annos post, Consentiam 
reversus, Dianatn Sersali, nobilissimam feminam , 
uxorem duceret. Ex ea fdios sustulit. tres, quorum 
duo cito fatis defuncti; ipsa quoque conjux imma- 
tura acerbaque morte praerepta. Diuturnus fuit 
0 

Telesii luctus et maximus; sensim tamen levatus est 
studio philosophiae , quod variis distentus negotiis 
diutius neglexerat. Simul, ut ruris otio nemorum- 
que silentio animum reficeret, atque libor ab inter- 
pellatoribus in rerum naturam inquirere posset, rei 
familiaris onere filii superstitis humeris imposito, in 
praedium amoenissimum, prope Coracem fluvium 
situm, secessit. Dum in hac solitudine procul ab 
oppidi strepitu degit, primum pleraque philoso- 
phorum antiquorum monumenta diligentissime re- 
legit; deinde quicquid ipse experiendo et meditando 
invenerat in memoriam revocatum disposuit. Nulli 
tamen rei acriorem curam navavit quam Aristotelis 
operibus excutiendis. Etenim hic scholasticorum 
velut dictator, nisi summa contentione impugnare- 
tur, regno suo exturbari non poterat. Parmenidis 
contra sententias aliquot, quum rerum naturae et iis 
quae contemplando invenerat ipse congruere cre- 
deret; his, tanquam fundamento uno omnium sta- 
bilissimo, doctrinam suam de physica inaedificare 

decrevit. Harum pertractationum ac meditationum 
fructus fuere libri duo, inscripti : de Natura rerum , 
juxta propria principia. * 

Sed hoc opus, quae erat Telesii modestia ct suarum 
virium diffidentia, in lucem proferre noluit, prius- 
quam idoneos harum rer^n judices adhibuisset. 
Retulit igitur ad amicos aliquot, in quibus veritatis 
amorem, nullo fuco illitum, inesse sciret. Ardentis- 
sime vero cupiebat assensionem Joannis Madii , 
acerrimi Stagirita} defensoris, qui ut recti erat tena- 
cissimus, ita in disserendo prudentissimus. Brixiam • 
(ibi enim peripateticus ille habitabat) profectus, 
placita sua non solum. litteris consignata tradidit, 
sed etiam praesenti sermone per pluresdies explana- 
vit; nec antequam Madium assenlienlem vidit, rursus 
in viam se dedit 1 . Simul, nihil jam, quo minus 
publici juris faceret inventa, obstare ratus, libros 
duos de Natura rerum Romam misit, ut prelo Antonii 
Bladi excuderentur. Hujus ex officina prodiere anno 

Christi MDLXV. 

. . 

1 « Madium Brixianum adire ct consulere visum est , quem et in philo- 
sophia excellere videbamus, ct cujus jam diu animi ingenuitas innotuerat, 
ut, si a praestantissime viro cogitationes me® non improbatae forent, ne- 
quaquam supprimerentur illae ; sin minus, errores intuitus meos, quod reli- 
quum vitae esset, ct ipse Aristotelem suspicerem vcnerarctquc. Brixiam 
itaque ad Madium profectus, ct itineris mei exposita ratione, nequaquam 
ille, quod mulli fecerant, ct quod facturum ct illum minitati fuerant, in- 
auditum rejecit ; at summa diligentia, piures dies quibus apud ipsum fui, 
et summa cum animi IranquifTilalc et addiit, ct perpendit omnia. 1’rincipia 
nihil improbavit. . . » Tei.esiiis, de Herum notura , pro/. 


# 

Animos addidit tentamen hoc. Itaque naturam 
observare perseveravit Telesius, ita tamen ut inves- 
tigationes suas latius jam extenderet, et tantum non 
omnes physicorum partes complecteretur. Quum 
.autem, quae sic eruisset, litteris mandare soleret, 
nata sunt plurima commentariola, quorum non- 
nulla ah auctore ipso divulgata $• alia, mortuo illo, 
ab Antonio Persio, qni familiariter cum co vixerat, 
publico aestimantium arbitrio permissa. 
yc. Illud opus praecipuum ut primym editum fuit, in 
• judiciis de eo ferendis apud Italos doctos nihil fuit 
medium. Alii enim laudibus ad coelum ferre, alii in- 
festissimo odio lacerare. Neapoli vero Gymnasii 
professores prope omnes, licet peripatetici, popularis 
sui ingenio, doctrina atque audacia adeo exultare 
et Aristotelis aemulo multiplicem dare plausum. 

Quem autem scriptis et fama noverant, ejus coram 

. ♦ 

et videndi et audiendi cupiditate flagrabant. Itaque 
invitant, rogant omnibus precibus, ut secessu re- 
licto, Neapolin transmigret, ibique juvenes doceat 
.ac formet, "et ipsius philosophiae studium excitet. 
Adversatus his tam blandis et assiduis precibus sa- 
lis diu, postremo concedendum arbitratus est. Vix 
autem coeperat sententias suas tunc admodum no- 
vas proliteri, quum eloquentia omnium in se ocu- 
los convertit. Nec mirum; summa enim Telesii 
facundia, summa vulgarium magistrorum infantia. 
Illa elegantia et concinnitate splendebat, argumenta 



maxima cum perspicuitate proponebat, et moderato 
quodam calore, ex rerum in quibus tractandis ver- 
sabatur amore nato, intepescebat. In dies igitur 
fautorum ac sectatorum numerus crescebat, cl sie 
Telesio visum est societatem instituere quae hoc 
%num ageret, ut in naturse secreta inquireret et 
Aristotelis physica everteret. Haec societas, cujus 
sodales in aedes ducis Nuceriae, Ferdinandi Ca rallae, 
, eximii litterarum patroni 1 , convenire solebant, de 


1 Ut. ostendamus qui fuerit Telesio enni Fcrdinamln Carafla usus, petimus 
ut Kpislolam. qua libros de Rerum natum dedicavit, hic apponere liceat. 

•> Commentarius de rerum natura , quos , ut probe nosti, Excellentissime 
Princeps, magnis laboribus, diulurnisque confeceram vigiliis., edendos tan- 
dem visum cum esset; sub luis omnino auspiciis emittendos esse duximus: 
nam ut domi tuae conscripti fuerant, et plurimis magnisque beneficiis, quae 
in me contuleras, debebantur. Et amplius etiam, quod Aristotelis doctrinam, 
quam adeo Alexander excoluit vcncraluSque est, et quae sub Alexandri pa- 
trocinio adeo floruit, tantoque habita fuit in honore, ut sensui , et sibi ipsi 
passitn repugnantem cum damnemus; aliamque et longe ab illa diversam 
cum ponamus: non sub Regis cujuspiant auspiciis, qui imperii amplitudine 
Alexandro conferri posset, sed sub Herois pratsidio emittendos esse duxi- 
mus, qui nec ingenio, nec judicio, nec animi magnitudine, nec virtute 
omnino ulla ab Alexandro exsuperaretur ; quin qui in multis illum exsupe- 
raret. Et nostri temporis hominum unus tu talis Excellentissime Princeps 
non nobis modo , sed sanis hominibus visus es omnibus. Itaque nihil veriti 
quod opibus , potentiaque ab illo exsupereris ; sub tuis o unino auspiciis 
emittendos esse decrevimus. Nostra siquidem doctrina quoniam nec sensui, 
nec sibi ipsi, nec sacris etiam litteris repugnat unquam ; quin adeo his, et 
illi concors est, ut ex utrisque enata videri possit; quoniam omnino vera 
est : sese ut ab individuorum calumniis tueatur, et iis rejectis sese assidue 
effundat amplificetquc, nullis Regum opibus , nullaquc potentia , sed tua 
ntodd opus habet ope ; qui sui animi bouis, quae dicta sunt, nihil ab Ale- 
xandro exsuperaris, quin in illorum multis tu illum exsuperas. Nam ingenio 
judicioquc te illo quam longissime praestantiorem esse, vel doctrina, quam 
uterque admittendam decrevit, manifestat. Quam nam ille amplexatus venc- 
ratusque est, et summis praemiis, summisque dignam existimavit honoribus, 
et sensibus , et sibi etiam ipsi , quin et Deo Opt. Max. passim repugnat. 

condiloris nomine appellata est Collegium Telesianum. 
Ex patria autem sodalium plerorumque nomen fuit 
etiam Academice Consentinoc' . yc 

Brevi tamen invidia, qme gloriae comes esse solet, 
caput extulit livoris plenum et minarum. Vanitatis^ 
arrogantiae, ambitionis atque etiam avaritiae incusa- 
vit hominum unum omnium modestissimum atque 
generosissimum, sapientem, simplicem, sui despi- 
cientem, semper alterius commodis inservientem, 1 * 


Itaque soli calorem lucemquc abnegat et Mundum nequaquam a Deo Opt. 
Max. constructum, sed veluti casu quodam enatum ponit. Et rerunt huma- 
narum administralioncm, cognitionemque Deo demit omnem. Et non sensui 
modo, sed, ut nostris in commentariis apertissime ostensum est, sihi ipsi 
etiam passim dissentit adversaturque : ut existimare liceat, vel in praecepto- 
ris gratiam nihil ejus fundamentis, pssitionihusque inspectis examinatisque 
Alexandro admissam fuisse; vel quam longissime illum abesse, ut ingenio 
judiciove tibi conferri possit. Nam tu doctrinam nostram non slatim, sed 
ibi tandem admittendam perdiscendamque esse duxisti , ubi sensui , et sibi 
ipsi universa , et sacra: etiam scriptura: bene concors visa est : ut ingenio 
judicioque multo te Alexandro pratstautiorem osse necessario existimandum 
sit. Neque nam si quali tu ingenio judiciove donatus ille fuisset, et sensui, 
et sibi ipsi, et sacris divinis litteris passim dissentientem Aristotelis doctri- 
nam admittendam duxisset unquam. ... Et nequaquam (ut ille) DEOS tu 
«olis ab hominibus effictos, multisquc obnoxios vitiis ; sed DEUM veneraris, 
coeli terraeque conditorem, et qui unigeniti filii sui morte humanum genus 
servari substinuil, sanclissimaque ejus praecepta summa observas curo reli- 
gione. . . . Age, commentarios nostros — libens suscipe. Et si Aristotelis 
voluminibus — nihil deteriores tibi visi sint, — rogamus ut non minore me 
prosequaris benevolentia , et ( quod hactenus strenue fecisti) Peripatetico- 
rum injurias calumniasque repellas. . . . Hoc vero, ut praestes, percupimus, 
cl summopere te rogamus. Vale, 0 praesidium, et dulce decus meum.» 

' « Fit svo consiglio (sc. Telesli ) ngli Accadetnici di lasciare ogni altro 
sopranotne e prender quello di Accadeniici Consentini .» Gimma, Idea della 
storia lett. d’Ital. T. II, p. 478. Praeterea Academia haec , ut gratam sese 
praestaret erga archicpiscopum Conseminum, J. B. de Costanzo, qui summo 
>:am studio tuitam erat , cognomen assumpsit Constantium , I Costanti. 

veritati virtutique omnia postponentem. Plurimi 
igitur peripatetici, qui dicebantur, Telesii conatus 
aegerrime ferentes, totis viribus falsa illa crimina 
in vulgus disseminare connisi sunt. Agminis hujus 
antesignani orant cohors monachorum 1 , qui eos- 
dem conatus pessimam haeresin censerent, certe 
vocarent, et fidei Christianorum et reipublicae per- 
niciosissimam. Tantus tamque continuus convicio- 
rum calumniarumgue concentus Telesio acerbissi- 
mum dolorem injecit, cui ferendo eo magis fuit 
impar, quod acceserant nescio quae incommoda 
domestica*. Animi tristitia laborare coepit, mox 
in febrim vehementem incidit, atrae bilis abundan- 
tia auctam. Quum igitur vitaj finem appropinquare 
animadvertisset, dulce censuit in patria mori, pro- 
cul a maledictis infestisque altercationibus. Jam 
gravissime aegrotans a filio Consentiam devectus, 
coelo nalali.vires aliquantulum reficiente, per octo- 
decim fere menses post reditum in patriam vitam 
traxit. Tandem, post diuturnum torporem quo 


• Vide Papadopoi.i historiam Gymnas. Patavini, T. II, 1. II, p. 201. 
Cardinalis Farnesius de nova ilia philosophia qnerentibus solebat respon- 
dere : Mentre il Telesio i lontano, oynuno gracchia ; quand’ egi i i presente - , 
ognuno ammutisce. . 

3 De scipso loquens: «Quibus, inquit, non nisi extremum vitae spatium 
philosophari licuit, minimeque id molestiis, curisque vacuis, sed inaudito 
eorum scelere atque immanitate , a quibus maxime amari nos colique et 
foveri opportebat, maxime in summas diflicultalcs, summasque conjectis in 
molestias. » (de Rerum natura, p. 28, cd. Ncap.) 



— 18 — 


mens videbatur a corpore abstracta, mortem obiit, 
prope octogenarius , anno post Christum natum 
MDLXXXVIII. Conditus est, ut ipse voluerat, in 
sepulcro Thomae, antistitis Consentini, fratris exi- 
mia pietate dilecti. Locus autem, ubi exstructus 

fuerat tumulus ille, a gratis civibus, ut egregii viri 

• 

nunquam deleretur memoria* pulcherrime exorna- 
tus est; ac per longum temporis spatium Consenti- 
nos illuc deambulando confluere atque hospites 
deducere juvabat. 

Nemo mirabitur, quod apud bonos doctosque 
magna fuerit Tclcsii lama. Etenim vir erat consilii 
magni et animi generosissimi, egregie cordatus, 
prudens aeque ac solers et strenuus, philosophiae 
tam ejus quae de moribus agit f quam alterius illius 
quae rerum causas indagat, perilissimus, non mi- 
nus in litteris, quas elegantiores vocamus, quam in 
reconditioribus plurimum versatus, et non modo 
multiplici doctrinae copia instructus, sed cyani ju- 
dicio limato et subacto 1 suae aetatis hominibus supe- 
rior eminebat. Sensu enim sano, acri, circumspecto 
florebat inter sapientes saeculi. decimi sexti; et hac 
maxime virtute cernitur indolis Telesii natura. 
Quod si ipse pro certo dicere videtur ingenium 

1 Qute erat sententia non Jordani Bruni Nolani tantum , sed Ipsorum 
etiam Telesii inimicorum. U r/iudiziosissimo Telesio, ait Nolanus ( T)clla 
causa, principio cd uno, dial. III, Cfr. ejusdem librum de Monade, p. 70). 

• * 

suum esse crassius*, nihil inde colligi posse praeter 
viri modestiam ac simplicitatem, quis est quin vi- 
deat? Aquales quidem mentis sermonisque leporem 
admirabantur, et gravitatem mirifica quadam huma- 
n i late temperatam amabant. 

• 

1 De Rerum naturo, 1. 1, c. xvii. « Nobis, ut ingenue fateamur , crassiore 
ingenio donatis . » • 

II. PLACITA. 


Telesius id potius agebat ut meditando et investi- 
gando prodesset, quam ut oratiunculas conderet. 
Nihilominus, praeter nonnullos minores libros, in- 
genii monumentum reliquit, in quo suo exemplo 
ostendit, quali oratione uti debeant philosophi. 
Ipse enim plane, concinne et cum sobrietate qua- 
dam, illo tempore rarissima, scribebat 1 .- 

In enumerandis Telesii scriptis, si temporum 
rationem sequi voluerimus, hunc inveniemus ordi- 
nem. ^ 

Vivo auctore, typis descripta sunt : 

Anno MDLXV, De Natura rerum juxta propria 


• 1 « Telesius in scribendo stilum vere philosophicum solus servat , juxta 
rerum naturam sermones significanter condens , facitque hominem potius 
sapientem quam loquacem. Quae scire desperat, ingenui; confitetur, aliorum- 
que opiniones juste examinat fidelitcrquc proponit. « Campanella, dc rectd 
sludior, ratione, c. iv. 

principia libri duo, Roma), aqud Antonium Bladum, 
in-4°. 

Anno MDLXX, De Rerum nalurd juxta propria 
principia liber primus et secundus, denuo editi, Nea- 
poli apud Joscphum Cacehium, in-4°. 

De his qua ; in (ere fiunt, et de terra' motibus liber 
unicus, Neapoli, apud J. Caecilium, in-4”.. 

De mari liber unicus, ibidem apud euuidem, in-4". 

De colorum generatione opusculum, ibidem apud 
eumdem, in-i°. 

Anno MDLXXXV1, De Rerum nalurd juxta propria 
principia libri novem, ad ili. et excell. D. Ferdin. 
Caraffam, Nuceriae ducem, Neapoli apud Horatium 
Salvianum, in-folio. 

Mortuo Telesio, octo opuscula ab amicissimo An- 
tonio Persio collecta et in publicum emissa sunt, 
« hoc instructa indice : 

Bernardini Telesii, Consentini, varii de Naturalibus 
rebus libelli, ab Antonio Persio editi, quorum alii nun- 
quam antea excusi, alii meliores facti prodeunt. Vene- 
tiis, apud Felicem Valgrisium, MDXC, in-4" 1 . 

1 En singulorum inscriptiones : I. Dc cometis et lacteo circulo. II. De bis 
qusin aere fiunt. III. De iride. IV. De mari. V. Quod animal universum ab 
unica animas substantia gubernetur. VI. De usu respirationis. VII. De colo- 
ribus. VIII. Dc somno. — Opusculum de Mari, viginti ante annos editum , 
aliquot capitibus auctum est. Opusculum autem de Coloribus prodiit non 
solum verbis; sed etiam sententiis mutatum. Ifi omnibus impugnatur Aristo- 
teles, excepta tamen commentatione omnium longissima, quae inscripta 
est : Quod animal universum ab unica animee substantia gubernetur. Hac 
enim Galenum confutare studet, cunctas animalis operationes ab una ca- 

Non modo Neapoli alquc Veneliis, sed diam eia 
Alpes, Telcsii scripta typis propagata ac multiplica- 
ta. Anno ipso quo Conscnlinus falis defunctus est, 
Genevae, urbe Italis exulibus valde cara, libri no- 
vem de Rerum natura, cum duobus aliis philosopho- 
rum Italorum operibus, Philippi Moccnici Veneti 
et Andreae Caesalpini Arctini, iterum, sed splendi- 
dius editi sunt*. 

Vcrumlamen in Italia, saeculo decimo sexto ex- x 
eunte, dissimilia fuerunt eorumdem librorum fata. 
Nam anno MDXCVI, quamvis cum privilegio regio 
editi essent, simul cum aliis duobus de Somno et 
Quod animal universum etc. , Clementis Octavi, P. M., 
apud quem Cisalpinus ct Patritius multum tamen 
poterant, jussu, sed peripateticorum et galenisla- 
rum suasu ac rogatu, Indici ex purgatorio quem vo- 
cant inscripti; et, donec expurgarentur , omnibus, 
quominus legerent, interdictum est. x 

Si quis horum operum praecipui nihil nisi titu- 
lum inspexerit, ibique luce verba legerit, juxta pro- 
pria principia , vix facere poterii quin novatorem 
censeat Telesium. Minus tamen novator fuit ille 


denique anima proficisci defendens. De febribus quoque scripsisse dicitur 
Tclcsius, itemque commentarium italicum di qucl folgore che caddi in 
forma di ferro in Castrovillari gli anni addietro. 

1 Apud Eiistathium Vignonem, Atrebatenscm, in-folio. Moccnici lil>cr in- 
scriptus est Universalium Institutionum ad hominum perfectionem , qua- 
tenus industria parari potest , Contemplationes quinque: Ca-salpini autem. 
Questionum Peripateticarum libri quinque. 

quam instaurator. Parmenidis enim principia, dalar 
opera, in vitam revocavit; rationem vero qua in 
philosophando usus est, inscius ab ipso Aristotele 
mutuatus est: ita ut magis diruendo inclaruerit 
quam aedificando. 

In oppugnando Stagirita, hoc maxime urgebat 
argumentum : Praepropere illum doctrinae suae ratio- 
nem conglutinasse atque fundamenti loco principia 
supposuisse, a rerum omnium quotquot sunt mate- 
ria remota et ex solo intellectu hausta; sic accidisse, 
ut ratio illa, et humanae experientiae, et doctrinae 
a Deo nobis impertitae, adversetur. 

« Qui ante nos Mundi hujus constructionem re- 
rumque in eo contentarum naturam perscrutati 
sunt, diuturnis quidem vigiliis, magnisque illam 
indagasse laboribus, at nequaquam inspexisse vi- 
dentur : quid enim iis illa innotuisse videri queat, 
quorum sermones omnes, et rebus, et sibi etiam 
ipsis dissentiant, adversique sint? Id vero propterea 
iis evenisse existimare licet, quod nimis forte sibi 
.ipsis confisi, nequaquam (quod oportebat) res ip- 
sas, earumque vires intuiti, eam rebus magnitudi- 
nem, ingeniumque et facultates, quibus donatae vi- 
dentur, indidere. Sed veluti cum Deo de sapientia 

contendentes, decertanlesque, Mundi ipsius princi- 

* 

pia et causas ratione inquirere ausi, et quae non inve- 


1 Vide de Rerum natura Y prooemium (ed. 1586).- 



• 

nerant inventa ea sibi esse existimantes, volentesque 
veluti suo arbitratu Mundum effinxere. Itaque cor- 
poribus, e quibus constare is videtur, nec magni- 
tudinem positionemque, quam sortita apparent, 
nec dignitatem, viresque quibus praeditae videntur, 
sed quibus donari oportere propria ratio dicta- 
vit , largiti sunt. Non scilicet eo usque sibi 
homines placere, et eo usque animo efferri 
oportebat, ut veluti naturae ' praeeuntes , et Dei 
ipsius non sapientiam modo, sed potentiam etiam 
affectantes, ea ipsi rebus darent, quae rebus inesse 
intuiti non forent, et quae ab ipsis omnino tabenda 
erant rebus. Nos non adeo nobis confisi, et tardiore 
ingenio, et animo donati remissiore, fet humanae 
omnino sapientiae amatores, cultoresque (quae qui- 
dem vel ad summum pervenisse videri debet, si 
quae sensus patefecerit, et quae e rerum sensu per- 
ceptarum similitudine haberi possunt, inspexerit). 
Mundum ipsum, et singulas ejus paries, et partium, 
rerumque in eo contentarum passiones, actiones, 
operationes et species intueri proposuimus. Illae 
enim recte perspectae, propriam singulae magnitudi- 
nem; hae vero ingenium viresque et naturam mani- 
festabunt. Ut si nihil divinum , nihil admiratione 
dignum, nihil etiam valde acutum nostris inesse 
visum fuerit; at nihil ea tamen vel rebus, vel sibi 
ipsis repugnent unquam; sensuin videlicet nos, cl . 

naturam, aliud praeterea nihil sequuti sumus, qua; 
perpetuo sibi concors, idem semper et eodem agit 
niodo, atque idem semper operatur. Nec tamen (si 
quid eorum, quae nobis posita sunt, sacris litteris, 
Catholicae Ecclesiae decretis non cohaereat) tenendum 
id, quin penitus rejiciendum asseveramus conlendi- 
musque. Neque enim humana modo ratio quaevis, 
sed ipse etiam sensus illis posthabendus, et si illis 
non congruat, abnegandus omnino et ipse etiam cl 
sensus. » Ita quidem Telesius. 
y Nec dubium est quin, multo modestior ac pru- 
dentio». adversariis suis, quaestiones non definitas 
et inanes fugerit, atque accuratam et rebus ipsis 
congruentem scientiam qua;siverit. Nihilo tamen 
minus ipse videtur, mora; impatiens et in ratioci- 
nando praeceps fuisse, quippe qui primo sensuum 
impetu partes aliquot rerum amplexus esset illo- 
rumque in^ferio se permitteret; quasi ratio sola, 
quum -a sensibus se quam longissime revocet, nos 
in errorem inducat solaque mentiatur. Ita dum sibi 
ipse persuadet, nihil se nisi naturae vestigia premere, 
sententias nulli rei nisi conjecturis innixas compro- 
bat, atque iis quae sensibus percipiuntur saepius 
contrarias. Itaque eodem prope, (pio adversarii 
. modo, peccat etiam Telesius. * 

Perpauca dixit de Deo, plura de llominc, plurima 
de Mundo. Quamobrem placita ejus duo in capita 

dispertire expedit, alterum de Mundo, alterum de 
llomine*. Quse dum exponemus, quam diligentis- 
sime id studebimus, ut non modo cogitata Tclesii 
quam fidelissime reddamus, sed ne a verbis qui- „ 
dem, quibus usus est ille, recedamus. 


I. DE MUNDO. 

» 

A. 


Tria omnino rerum omnium principia ponenda 
sunt: naturae duae agentes et incorporeae, calor et 
frigus*; tum moles corporea una, aeque ambabus 


1 Rixner quoque et Sibcr ( Lebeti und Lehrmeinungen beriihmter Phy- 
sikcr, fasciculo III, 1820, pag. 10—202 ) Telesil sententias tu duas partes 
distribuunt : A) Physiologiam generalem, id est, eam qua: de rerum omnium 
natura tractat ; B) Physiologiam specialem , id est , eam quae pertinet ad 
animalium plantarumque naturam. Liber hic , ut germanico sermone, ita 
sedulitate vere germanica, summam exhibet operis Telesiani. Nos diligenter 
eum consuluimus, prope non minus saepe evolventes quam ipsius Consen- 
tini libros. 

a Constat Parmenidem, Eleaticae scholae principem, duas causas, vel duo 
principia , calorem et frigus , sive ignem et terram posuisse (&ippb-j x«i 
i| uyjpbv, oio-j m p /at yjjv il/wv. Aeistotel. niQtaphys. I, 5.). Alias Eleaticae 
doctrinae partes, c. gr. , eam quae de rationis et sensuum discrepantia agit 
neglexit Telesius. Cf. Pluta»ciidm, de primo frigido. 

illis propria ct congruens, qua) a)quc calore repandi 
et amplificari, ac frigore densari et constringi, et 
possit et gaudeat. • * 

* Calor natura sua mobilis, usque molem quam- 
libet subiit , laxat , extenuat , et efficit ut moveri 
queat. 

Frigus contra, natura sua immobile, perpetuo id 
unum agere videtur, ut molem quam subit, con- 
stringat, denset et gravitatem indat. 

A calore factus est sol, item reliquae stellae omnes, 
coelumque universum. 

Frigore constituta terra , et qusecunquc illi in- 
ditae sint facultates et species. 

Moles corporea, sive materia, nulla prorsus agendi 
seseque generandi facultate praedita, assidue a ca- 
lore iii summam tenuitatem et pene in non-ens agi- 
tur ; a frigore autem cogitur atque densatur semper : 
itaque mundi magnitudo nec augeri, nec minui us- 
piam potest. Contra calori frigorique, non tantum 
contrariae agendi operandique vires , sed etiam fa- 
cultas appetitusque tributa, sese assidue tum multi- 
plicandi atque generandi, tum se amplificandi ac 
quaquaversus effundendi , molemque totam occu- 
pandi; quiri etiam se mutue oppugnandi et expel- 
lendi invicemque se sibi substituendi. 

Calor et frigus mutuo se oppugnantes coelum et 
terram generavere, omniaque entia generant, et vel 
conservant vel immutant, 

Calor unicuique rei tenuitatem, candorem et mo- 
bilitatem suam indit, et denique in mobiles vapores 
resolvit, quin in ipsum ignem, qui ejusdem cum 
sole et universo coelo est naturae. . 

Contra dubitandum non est quin ipsa quoque 
terra frigore potissimum eam rigiditatem et gravi- 
tatem atque duritiam nacta sit, ut nullam unquam 
in partem inclinetur, propriaeque sedi perpetuo im* » 

mobilis inhaereat, speciei visibilis non expers, at 
lucis, ideoque nigra. 

Calor motum tempore, natura et dignitate ante- 

% 

cedit ; motus caloris est operatio ; nullusque novus 
calor a motu rebus inditur, sed praeinexistens exci- 
tatur. 

Materiae dispositiones non mollitie et duritie, sed 
tantum expansionis constrictionisque diversitate ex- 
pendendae sunt. Lentor, mollities, viscositas, fluor, 
vapor insignes sunt immutationes crassitiei ad te- 
nuitatem progredientis. 

Omnia a Deo creata , constituta autem , aut calo- 
re, aut frigore, atque varia consistentia et disposi- 
tione praedita, et in diversas species distributa, con- 
tinentur spatio. Spatium locus est a contentorum 
corporum mole diversus; aut repletum videtur, 
aut inane. 

Omnia temporis decursu, aut calore, aut frigore, 
mutantur : motus enim et mutationes tempore solo 

dignoscuntur. Tempus ergo numerus quidam est , 
sive duralio qua fit motus quisque. 


D. 


Sicut prima mundi corpora, coelum et terra, illud 
a summo integroque calore, liaec a summo integro- 
que frigore, constituta-, ita "singula entia quae pla- 
netae vocantur et animalia , non e terra a sole , sed 
e propriis seminibus et a seipsis generantur. Nec, 
nt alia, unum agere, nec unum sentire pative, nec 
operari videntur unum ; ut eorum , nec generatio , 
ncc ingenium facile inspici possit. 

Plantarum porro atque animalium constitutionem 
noscimus, et quum partes corporis inspicimus, et 
multo mggis quum inquirimus qualis sit anima quae 
utrisque inest. Anima enim id est quod corpus 
universum gubernat atque in animali sentit. 

Quod si spiritus e semine eductus, rebus e semine 
confectis inexistens, reliquis in animalibus animae 
substantia visus est; nequaquam tamen propterea 
etiam in hominibus, humanaeque animae substantia 
existimandus est. Humanam animam prorsus divi- 
nam et ab ipso Creatore immissam, non sacrae tan- 

tum litterae nos docent, sed etiam rationibus nostra 
mentis modum virium non excedentibus, intelligere 
licet. Nam quasdam seorsum a reliquis animalibus 
operari, patique et appetere homines videntur, quas 
sublimiori omnino substantias, quam qualis spiritus 
e semine eductus videri potest, tribuenda sint. 
Anima a Deo in singulos homines immissa, et cor- 
poris universi forma, et incorporea immortalisque 
est. 

Animal non apparet similare ens, sicut lapides 
metallaque, sed e plurimis compositum rebus; nec 
vero ex iis modo quas manifesta sunt, e carnoso, 
nervoso et osseo genere; sed ex alia quadam sub- 
stantia, quas, quod pertenuis nervosique generis est, 
sensum omnem latet. 

Anima illa, e semine educta, nec una universi 
animalis corporis, non vero diversas illius portiones; 
diversarum hujus partium forma est. 

Quum in externis, tum in internis corporis parti- 
bus animal sentit. Sensus autem hic dilatatione et 
constrictione, id est, motu animas fit. 

Sentiens anima spiritus est nervoso generi in- 
existens. Nervosum genus ita constructum est uni- 
versum, ut quas in singulis ejus portionibus perci- 
pienda essent, et revera in iis percipiuntur, optime 
percipi possent omnia. Princeps spiritus portio 
ejusque veluli universitas in cerebri ventriculis lo- 
canda. 

Spiritus portiones omnes moventur arbitrio uni- 
versitatis, et ab ipsa omnino universitate. 


C. 


Albai exsanguesque animalis paries prius quam 
sanguineae efformantur; et illae e masculino femi- 
ncoque semine, hae ex femineo sanguine ab uteri 

calore immutato constituuntur. 

• *» 

Spiritus nervoso generi indendus, carnosum huic 
circumponendum , huic porro «venae arteriaeque 
intertexendae, eae sanguine replendae, postremo ogi- 
nibus osseum genus subjiciendum. 

Spiritus venarum fibris inexistens sanguinem in 
illas attrahit omnes, et in res agit e quibus, ut ipse, 
ita et carnosum et nervosum et osseum genus refi- 
citur foveturque. 

Sanguis ad cor delatus et ibi magis concoctus, 
et in easdem res in quas in venis agi visus est, in 
arteriis quoque actus, eosdem praestat usus; et 
praeterea spiritus universitatem in cerebri ventriculis 
inhabitantem reficit; 

Infantilem ob vigorem animal augetur; non aeque 

dum augfttur; senilem ob languorem imminuitur. 
Eadem tamen partium singularium , itaque etiam 
animalis universi remanet forma. 

Quae constituta sunt animalia, optime sunt con- 
stituta omnia ; quae* autem materiae necessitate eve- 
niunt, ob melius aliquid videntur facta. 


D. 


Plantis, sicut animalibus, anima inest; haud in- 
nata quidem, sed a partium distinctarum composi- „ 
tione generata; nec toti plantae substantiae inhaerens; 
sed tegumento fibrisque propria. Anima plantarum 
paulo crassior quam quae animalibus inest. 

Terra et calor causae sunt et conditiones constitu- 
tionis, incrementi ac conservationis plantarum. 

II. DE HOMINE. 



Animal ex anima et corpore constat ita inter se 
copulatis, ut distincta esse pergant. Quantum perli- 
net ad animam e semine eductam, spiritus corpori, 
ut proprio organo, inclusus est. In homine peculia- 
riter, spiritus passiones operationesque ^periendae 
sunt : id est, id quo rerum , quae in spiritum agunt, 
speciem, naturam et motus percipit, — id quod sen- 
tire dicitur; tum id, quo earum, quae spiritui inno- 
tuere, ignota elementa percipit, — id quod intelligere 
.dicitur; postremo, id quo ab iis quae sentit et in- 
telligit cupiditatibus odiisve, et aliis hujusmodi af- 
fectibus, ad bonas pravasve commovetur actiones. 

Praesentes modo et vigentes, caloris rfiodo et fri- 
goris, vires percipit spiritus. Iterum porro quae in 
spiritum agunt, naturam ejus oppugnantes disposi- 
tionemque immutantes, atque ad novos eum agentes 
motus, sensus est nobis. Is utique aut illarum actio, 
aut spiritus passio, aut illarum harumque perceptio 

• sit^oportet. Insuper summa in rerum sensa vo- 
luptate, aut molestia allicitur spiritus : aut voluptas, 
aut dolor spiritum comitatur sentientem. * 

Tactus, gustus, odoratus, visus, auditus diversae 
sunt facultates, ac propriis singulae vocibus appel- 
landae ;• attamen omnes, auditu excepto, facultates 
sunt tactus. Percipere, sive sentire, niliil aliud est 
quam contingere aut contingi. Unus sonus, id est, 
aer commotus ad spiritum non defertur, cumque 
non contipgit, sed impellit. 

Tactu vivas agentium naturarum vires sentit spi- 
ritus, dispositionem, levitatem, asperitatem, gravi- 
tatem, conspissalionem omnium earum rerum quae 
spiritui cedunt aut resistunt. 

Lingua ciborum percipit naturam omniaque sa- 
porum genera, humiditatem et siccitatem, dulce et 

t 

amarum. Olfactu novimus res eas quae amplificant 
sese et effundunt, aerem, calorem, atque disposi- 
tionem virium quae rebus odorabilibus insunt. 

Oculis colorum genus et lucis ingenium, actio- ^ 
nem et passionem percipimus. Lux autem quaevis 
et ubivis facta, non a sole modo, sed a se ipsa qui- 
busvis in rebus facta, e quovis sui ipsius puncto 
quaquaversus sese effundit et coloribus, quos attin- 
git, coloratur omnibus. Una luce conspecta, rerum 
omnium colores imaginesque spectari possunt. Cor- 
neae portio quae pupillae superposita est, oculoque 
iwexistenles humores luci pervii sunt omnes. X 

Amlitus extorno aere commolo (it. 

Soni omnino omnes aeris motus sunt, horumque 
percepti!) sonorum est auditus. Animalium itidem 
voces aeris sunt motus, earumque differentiae omnes 
secundum diversam exspirati aeris tenuitatem, ar- 
teriarumque per quas exspiratur dispositionem , 
magnitudinem, et expirantis animae voluntatem vi- 
resque, fiunt. Vcluti oculi rerum coloratarum mo- 
tus, mansiones, numeros, figuras, situs et* magni- 
tudines intuentur; ita aures sonorum percipiunt 
quantitates et distantias. 


B. 


Ites porro omnes proplcrea percipiet spiritus, 
quod ipse ab omnibus patitur commovcturque, ca- 
rum similitudines percipit et dissimilitudines. Quae 
enim idem in ipsum agunt, et a quibus idem ipse 
patitur, ut unum ea omnia atque ut idem percipit; 
ut diversa autem, quae diversa agunt, et a quibus 
patitur diversa. Quae similia in multis sentit spiri- 
tus, ab iis seorsum quae in iisdem diversa percipit, 
in unum ea colligit conncctilque, et unum esse ea. 
omnia statuit ; el quae diversa, aut ente in uno sen* 

tit, ut diversa sentit diversaque statuit; cl quae iri 
similibus entibus inessc aut evenisse sentit, commu- 
ni illorum naturae tribuit ea omnia. Qua; vis intelldc- 
tur vocatur, sive ratio. 

Spiritus, quae sentit, imaginatur, meminit et re- 
miniscitur. Conditiones occultas .rerum, conditio- 
nem intuens manifestam, spiritus existimare, indu- 
cere vel deducere, potest. 

Doctrinarum omnium, et ipsius geometria; prin- 
cipia, a sensu petenda, vel proxima eorum, qua; 
sensu percepta sunt, similitudine : ex iis pendent 
conclusiones omnes. 

Conclusiones physicae mathematicis co pra;staiit, 
quod h;e a signo omnes, illa; a propriis causis pro- 
priisque manant principiis. <* 

Cognitio diversa videtur quod diversa compara- 

m 

lur similitudine. Nihilominus sentiens substantia 
imaginanti et ratiocinanli eadem ; non propria enim 
vi, sed sensus ope intelligit ratio. 

Substantia, qua; sentit, in homine ratiocinatur ; 
animalia reliqua ratiocinationis non prorsus exper- 
tia sunt. 

Substantia, qua; ratiocinatur in homine, non una 
simplexque, sed anima a Deo creata, et spiritu e 
semine educto composita; et lacullas ignotas rerum 
conditiones ex earum similitudine, quae in ente pe- 
nitus nolo conspecta; sunt, cognoscendi, non est 

appellanda ratiocinandi intelligondique, sed potius 
existimandi vel commemorandi. 

Spiritus inter se calore, tenuitate et puritate dif- 
ferunt, item nitore. Qui moderato calore, moderata- 
que tenuitate donatus est spiritus, is promptus et 
ad intelligendum aptus; qui purusest et splendidus, 
is exquisite distincteque intelligit. 

Spiritus inter se etiam copia, tum capitis quoque, 
ventriculorumque quibus continetur, magnitudine 
ac figura differunt. Denique differunt molibus, bo- 
nitate vel pravitate, virtutibus vel vitiis. 


» 


C. 


Sed non solum sentit et intelligit spritus, afficitur 
etiam passionibus, et ad operationes operandas 
eommovetur. Passiones, aut appetitiones aut aver- 
siones, fontes sunt operationum humanarum. 

Primum spiritus, ut proprium summumque bo- 
num, sui ipsius conservationem appetit; reliqua, 
quae appetit bona, illius omnino gratia appetit 
omnia. 

Spiritus conservatio mensura est affectuum, opera- 
tionumque quae secundum affectus operatur» Virtu- 

tes spiritus facultates sunt quae cousquc alliciuntur 
et operantur, quousque ut conservetur spiritus 
affici eas et operari oportet: vitia contra hunc mo- 
dum aut excedunt aut infra eum subsistunt. Virtu- 
tum numerum ut inveniamus, numerandae faculta- 
tes quae afficiuntur et operantur. • 

Sapiens is est qui rerum omnium naturam et vi- 
res inspexit. Solertia, liberalitas, sobrietas,, castitas, 
fortitudo, justitia, veritas, beneficentia, gratus ani- 
mus, aequalitas, mansuetudo, hilaritas, benignitas, 
aemulatio, sublimitas, variae sunt species sapientiae. 

Entis cujusvis conditio perfecta entis virtus po- 
nenda. Entium virtus eorum puritas est; itaque ani- 
mae virtutes, natura insunt. 


jH Haec sunt lineamenta rationis Telesianae. Opus 
artificiosum, solerli sagaciquc animo excogitatum, 
sed quod tamen nullo prorsus pacto veram se esse 
persuadere nobis queat. Ex factis quidem naturali- 
bus compertisque videtur manare, qualia ea sunt 
quae pertinent ad caloris frigorisque effectus. At 
quo tandem jure effectus illos illasque proprietates 

principia el primigenias causas, aut incorporeas 
substantias statuit et proponit? Quo jure calori ab- 
soluto puroque et summo frigori sedes assignat pe- 
culiares? Quo denique jure, ut omnia generentur el 
conserventur, perpetuum inter ea institnit praelium? 
Haec interrogati nihil est quod facere possimus, nisi 
ut conjecturas istas nihilo magis probatas esse con- 
fiteamur. commrntis, quo nomine ipse vocavit, peri- 
pateliciSjX * 

Accidit ut plnres sententiae, quibus velut funda- 
mento nitatur tota Tdesianae philosophiae ratio, 
acriter secum pugnent. Etenim praeter haec duo 
principia, quibus mundus explicatur, tertium quo- 
que assumitur, substratum corporeum sive mate- 
ria. Ad hominis autem naturam explanandam, 
aliud: anima immaterialis, a Deo creata, corpori 
indita, forma spiritus humani, fons motuum, affec- 
tuum, cogitationum. Ultimo loco, animo quasi suae 
spontis atque immortali posito, una modo statuitur 
notionum origo, sensus et passiva percipiendi facul- 
tas. 

Quae quum ita se habeant, omni laude cumulan- 
dus Telesius, qui philosophos hortatus sit ad nalu- 
# ram rerum simpliciter et candide observandam, 
ducem magistramque hominum vere sapientium. 
Sed ipse, doctrinae suae desertor, ex experientiae 
schola facessit et a vitae usu deficit. Saepius quidem 
in contemplando mundo et in corporibus voluti 

dissecandis versatur diligentissime et rationem cer- 
tam sequitur; at non satis attenta' cogitatione 
animi vires legesque explorat. Unde mend* in ethica 
ejus, cujus fundamentum esse voluit sui ipsius 
conservationem.^ 

Denique proprius ad Aristotelem accedit Telesius 
quam putat ipse, et verbis magis quam re atque in- 
dagandi ratione eum impugnat 


* • 

1 Vide Baconem De principiis atque originibus , — sive de Parmenidis et 
Telesii et priecipue Democriti philosophia. 

Parvulus est numerus adversariorum Telesii adeo 
illustrium, ul eorum nomina memoriae prodita sint. 
Trium etiam nunc mentionem facit historia, Mar- 
iae, Chiocci et Freyi. 

Jacobus Antonius Marta, Neapolitanus, professor 
Patavinus, homo doctus sed non minus asper et 
durus 1 , Telesiufn agressus est hbro, cui texendo 
undecim annos insumsit, et nomen dedit Pugnacu- 
lum Aristoteli» 1 . 


1 .Vide Diction. des Sciences philos. (apud Hachette, 1849), s. v.- Marta. 

* Vide Jan. Nic. Erythraeum (Vitt. Rossi) in Pinacotheca, 1. 1, p. 41 , cd. 
Lips. — Papadopolus autem haec habet (hist. gymn. Patav. 1 . 1, p. 268, sq.): 
« Patavii Marta jus canonicum ab anno MDCXI professus, anno MDCXV11I 
ad alteram juris civilis exedram transiit, mortuus Patavii sive Venetiis an» 
MDCXXIU. Vir in praxi juris doctissimus, perilissimus forensium judicio- 
rum, et scriptor in jure eruditionis immensae ; sed et audax, et sententiarum 
suarum usque ad insanilm tenax , lutulentae locutionis ac stili plane sub- 
rustici ac mendosi. Doctorem sc semper eo fidentius inscripsit, quod sua se 
auctoritate ipse doctorem renunciasset, atque alios ad insignia doctoris de- 
duxerit, quibus ipse carebat. » 

Andreas Chioccus, philosophus el medicus Vero- 
nensis, imprimis opere de Collegii Veronensis medicis 
ac philosophis clarus, haud principia cpiidem quibus 
Telesii placita nituntur, sed unam de venis, nervis 
atque arteriis sententiam impugnavit 1 . 

Janus Cajcilius Frey, medicus Parisiensis, Tele- 
sium quoque impetit in libro suo cui hunc indicem 
praefixit Cribrum philosophicum . 

Permulti contra fuere defensores ac propugnato- 
res Consentini*. Horum clarissimus erat ThOmas 
.. Campanella Stylensis, cujus in corpus Telesii inge- 
nium transmigrasse dicebatur 3 . Etenim et ore et 
calamo doctrinam consentinam tuitus est. Idem non 
modo elegeia Telesii mortem deflevit, sed etiam , 
viginti annos natus, intra menses undecim octo 


1 Qua sententia proposita est in opusculo: Quod animal universum, etc. 

s Citatur etiam So/inus Antonius Mantuanus , medicus ac philosophus, 

'also sub nomine. Is fertur Apologiam in Telesium scripsisse, quae tamen 
nunquam videtur in lucem prodiisse. 

3 Erythraeus ( Pinacotheca , I, p. 41) narrat Campancllte juvenis, in philo- . • 
sophia magistrum a monachis consentinis invitatum , ut interesset eruditae 
cuidam disceptationi publice ab iis instituendae. Quum autem, nec opinato 
valetudine impeditus, illuc venire non posset, Campancllae eum provinciam 
hanc suam detulisse, quippe quem praestare reliquis doctrina atque ingenio 
cognovisset. Neque meliorem facile quempiam deligi potuisse eventu intel- 
lectum esse . Magistri enim sui partes in ipsa de philosophia disceptatione 
adeo feliciter atque perfecte egisse Campancilam ; et, quum forte de Tclc- 
sianis quibusdam scitis tum disputaretur, adeo strenue Telesii sententiam, 
cujus antea ne nomen quidem sibi cognitum fuisse Mlirmarct, tuitum esse, ut 
multiplex ei daretur ab omnibus qui adessent plausus, uno quasi ore proG- 
tentibus : mirabili aliqua /itTt/ityvyuni Telesii ingenium in Campanella: 
corpus transiissc. 

disputationes ad J. A. Martam refellendum con- 
scripsit 1 * * * 5 . Biennio post confutavit Chioccum quo- 
que*. 

Hoc opusculum quod adversus Chioccum scrip- * 
serat, Campanella Romam misit Antonio Persio» 
Hujus nomen ac famam in memoriam nostram re- ^ 
ducunt duo praeclare facta. Nam dum admodum 
juvenis eximia celebritate Perusiae philosophiam ex . 
placitis Telesii publice docebat, in consilio quodam 
generali fratrum ordinis S. Francisci, controversiam 
acerrimam habuit cum Felice Peretli, qui postea 
nomen Sixti Quinti ascivit*. Idem excurso prope vi- 
^ae curriculo Patavium se contulit, ut MM thesium 
asseveraret, et per plures dies contra Aristotelem 
ejust|ue asseclas defenderet. At res secus cecidit, 
nam* urbis in -qua llorebat h;ec academia incolae 
tolerare noluerunt ingentem audaciam, et obmutes- 
cere coegerunt 1 . Caeterum, omne genus artium 
consultissimus, collegii quod nomen tulit de’ Lincei 
sodalis, amicitiae vinculo, si tamen hoc nomine tali 


1 Vide « F. Tlfbmae Campanella. . . . philosophia sensibus demonstrata 
ct in octo disputationes distincta : adversus cos qui proprio arbitratu , non 
autem sensata duce natura , philosophati sunt. Ubi errores Aristotelis et 
asseclarum ex propriis dictis ct naturae decretis convincuntur, ct singulae 

imaginationes pro ea a Peripateticis fictae prorsus rejiciuntur, cum vera de- 
fensione Bernardini Telesii, Consentini, philosophorum maximi.» etc., etc. 

Neapoli, MDXCI, in-4°. 

1 Vide Campanella, Dc libris propriis, c. i. 

5 Vide Leop. Ranke, Histor. pontific. rom. T. II, p. 258, vers. gall. 

* Vide Babthelemy Saint-Hilaire, De fa logique d'Aristole, T. II, p. 
257 sq. 

in £e uti licet, academiam Consentinam romanam- 
que copulavit 1 . Auctor est Persius octo decim libro- 
rum de recta ratione philosophandi, ad Telesii men- 
tem scriptorum. 

*- Campanellaj Pcrsioque adjungendus est Franeis- 
cus Patritius Illyricus. Is tantum quidem aberat 
ut omnibus Telesii sententiis staret, ut quae in illius 
principiis ci dubia aut falsa videbantur, Telesio, cui 
aetate suppar erat, indicaverit. Cujus argumenta 
tanti censuit Consentinus, ut ex iis scripta sua post- 
eriora emendaverit*. Ipse* vero Patritius adoptavit 
in Nova sua de universis philosophia eadem quae Tele- 
sius posuit, principia, ita tamen ut tria adderet, lu- 
cem, spatium atque fluorem 3 . 

Tres viri ^ de quibus diximus, e Telesii sectato- 
rum turba eminuerunt, ipsi quoque juxta ptopria 
principia philosophantes. Academiae contra Telesianae 
socii , intra fines verbis magistri descriptos se con- 


1 Vide Nicerox, Memoires des hommes illustres, T. XXX, p. 108 sqq. 

! Ipse Persius (ad Patritium, syntagmate Telesiam, dedie.) «Cum inulta, 
inquit, in iis offenderes, qua:, veiuti Democritea, Delio quopiam natatore in- 
digerent, me identidem, tanquam in eorum lectione difltius versatum, ao 
• Telesii familiarem, consulebas. Ego objicientium sese dubitationum scrupu- 
los eximebam quod poteram . Ita ad calcem operis quum legendo perve- 
nisses, tam honorifice de eo loqui coepisti , ut ipsum veteribus philosophis 
anteferres. Scripsisti quoque i me rogafus in eam philosophiam dubitatio- 
nes tuas non nullas, quas ad Telesiunt transmisi. Ex eo candidissimus philo- 
sophus quanti tuum faceret judicium haud obscure significavit, quum dein- 
ceps sua scripta ad tuum sensum exigere non sit gravatus. » 

3 Vide Moruofii Polyhistor. T. II, 1. 1, c. xtn. — Patritius Telesium diviM | 
virum ingemo nuncupat, ( Pancosmia , 1. XVI, p. 100. Cf. i. XXIV, p. 1™ 
J. XXXII, p. 152.) 

linebant, Aristotelis de physica doctrinam eodem * 
quo Telesius modo impugnare pergentes, et singu- 
*las Telesii sententias ita tractantes, ut nunc, quae 
deesse viderentur, adderent, nunc.ab ipso jam ma- 
gistro proposita oratione perpolirent et plurimis 
modis notitiae hominum traderent. Optime attamen 
rerum naturalium de studio sunt meriti; et prae- 
ceptis, et exemplis, artem arcana mundi, et con- 
silium quod secutus est ejus auctor, libere intro- 
spiciendi confirmantes. 

* Academia haec, quae ultra saeculum duravit, duas 
vidit aetates valde sibi dispares. Priore, vigente 
mortui jam conditoris ingenio, eloquentiae et poesi 
sapientia^amorem et usum adjungebant. Posteriore, 
praevalente auctoritate societatis Jesu , ex acaclemia 
ejecta est philosophia : theologia , aliis doctrinis in 
exilium actis, regnavit sola. Nihilo tamen minus 
notatione dignum, in omnibus hujus academiae 
scriptis, quae quidem ad philosophiam pertinent, 
quaeque secundo temporis spatio rariora fuisse di- 
ximus, agnosci Telesii mentem et principia. Priore 
aetate floruerunt 1 Sertorius- Quattromani , Paulus 


1 Digni qui hic nominemur etiam sunt: Jo. Ja. Tonialus, Aloysius Cor- 
nelius, Jo. Micliaelius, Bened. Georgius, Fcdcrlcus Pcndasius, Hieronymus 
Mercurialis, et ille Patavinarum musarum Maecenas, Jo. Vine. Pincllus, cui 
Persius scripsit hac : « Collocuti autem praeter caelera saepe sumus de Tcle- 
sina philosophia , quam etsi longissime i peripatetica abhorrentem, sic 
tamen laudas, ut admirandum esso auctorem ejus ingenue fatearis. » {Quod 
animal universum, epist. dcdic. 1590. Venet.) 

* Aquinas, Franciscus Muti, Fabius Cicala, Guilielmus 
Cavalcanli , Fabricius della Valle , fratres Firraei , 
Cosmus Morellus, multique alii. Secundam illustra- 
vere meditationibus suis viri perpauci ; quo justius 
est magna cum laude pronuntiare nomina Vine. 
Via;, Thom. Cornelii, Fr. Ant. Piri. 

Sertorius Quattromani , natus Consentia; anno 
MDXL1, familia antiquissima, bonis artibus Iloma; 
studuit, ibique inter eleganlioris doctrinae viros 
pra;maturam famam adeptus est. fostea Neapoli vi- 
xit multa cum Carallis consuetudine vinctus ; deni- 
que secessit Consentiam ubi, academiae sociis sicut 
alter parens observatus, anno Christi MDCV fatis 
functus est 1 . In aestimandis aliorum libris «acerrimo 
et subtilissimo judicio utens, ac severior fortasse 
quam par esset, multorum hominum doctorum ani- 
mos a se abalienavit. Ipse in intimam Telesii amici- 
tiam pervenerat, ejusque placita, facilius sic divul- 
gaturus, in breviarium contracta, italice scriptum, 
exposuerat*. 

Paulus Aquinas, alterum ejusdem academiae lu- 
men, poeta simul et historia; naturalis scriptor, lon- 
ge lateque Telesii doctrinas sparsit, imprimis nobi- 
lissima oratione in patroni funere habita 3 . 


1 « Phoenix litterarum sui temporis, nulli in omnigena eruditione secun- 
dus. « El. de Amato, Pantopol. 'calabr. p. 120. 

1 La filosofia det Telesio ristretta in hrevith dal Montano Academico 
Cosentino. Napol. 1589. , 

3 Orationis hujus prima verba Idc apponere juvat : « Come potrb io mo~ 


* 

'Fabium Cicalam physicam atque physiologiam se- 
. eundum eadem principia excoluisse, constat disser- 
tatione docta qua; inscripta est : De generationibus 
falsis et de somniis Aristotelicis' . 

Guilielmi opusculis Cavalcanti, poeta} elegantis et 
suavis, manifestum est etiam eum Teldsiana) philo- 
sophia} prorsus fuisse addictum. Cujus rei tidem fa- 
ciunt vel carmina spinis hirsuta, quibus qute Tclesius 
latina lingua tractaverat, patrio sermone persecutus 
est*. 

Franciscus Muti , familiaris Patritii et Cam|)a- 

✓ • 

netlm non secus ac- Persii , Telcsium , Aristotelem 
vehementer insectando potius quam rerum naturam 
exploraifdo, imitatus est 9 . Longum gessit bellum et 
cum Jacobo Mazzoni, uno ex nobilioribus Daulii 
enarratoribus*, et cum Theodoro Angelulio, Pata- 
vii philosophiam medicinamque prolitentc. Aristo- 
telis ethicam tuebatur Mazzoni, physicam Angelu- 
tius. Non Telesium modo, sed etiam Patritium Muti 
defendit contra eumdem Angelutium libro peculiari, 

• 

strare il grandissimo dolore che sento nelVanimo? Come potru esprimere 
i richiusi concetti dei mio euore ? » 

1 « Di un Telesio, e Morel,.d' un Cavalcanti 

« Fia sempre illustre e glorioso il grido: 

« -Un Cicala, un Aquino , un Quattromani, 
n Saranno per eirtii chiari e sovrani . » 

(Gierusalcmmc perdii ta.) 

s Vide S. Quattromani, Opere, ‘1. II, cp. 54. 

* Vide Muti Disceptationes advers. Aristot., 1588, cp. dcdic. ad 'JYlo- 
sium. — Cf. Dictionnaire philot. (apud Hachcuc), s. v. Muti. 

1 Vide Diction. des Sciences pltilos., s. v. Mazzoni. 

i.tm crudito, lamquc tinnis argumentis vallato, ut a 
Baylio ipsi Palrilio adseriptus sit. 

Vinccntius Via, Minimorum qui dicuntur provin- 
cialis, discipulys fuit Cnmpaneilae, ac disserendi 
artis valde gnarus. Libro de carnium abstinentia , in- 
festissime al* hominibus’ societati Jesu addictis, im- 
primis a Lannovio, impugnato, Pythagorae et Christi 
praecepta conflavit. 

Etiam Pirus sese nobilitavit, sed theologia potius 
quam philosophia. Nam quaestiones de affectuum ori- 
gine' ad philosophiam pertinent, atque quum aliis, 
tum Moratorio* magnopere videntur profuisse. Sed 
praecipuum ejus opus de mali origne inscriptum esi. 
Medio decimo octavo saeculo in lucem prolatum, 
- non tantum in pyrrhonios et manichaeos, sed etiam 
in Baylium , Jansenium atque Calvinum intentum 
fuit*. 

Quo tempore natus est Pirus, id est, anno Chris- 
ti MDCLXXXIII, eo mortuus cstThomas Cornelius, 
genuinorum academiae Consentinae sodalium ulti- 
mus. Is, Florentiae a Toricello, Bononiae a Cavaliero 
eruditus; Neapoli collegio degi’ Investiganti aggrega 

» 

1 Uificssioniintornol’ origine delle passioni, 1739. 

* Vide Dict. philos ., s. v. Muratori. . , 

. 3 Del Corigine dei male. De malis ac doloribus ita loquitur, p. 78 : «Ser 
t ono a far risplendere e a rendere operatrice Ia virtii , che i V Ottinio delle 
cose create, l' obbietto delta Divina Compiacenza, e eugione per cui /i mali 
stes* i non sono mali , mu beni. » 

Ius, artem medendi atque mathematicas disciplinas 
per triginta annos docuit, usque telis scholastico- 
rum et galenislarum objeelus. Propter inventa ali- 
quot, de impietate deque haeresibus pluribus est ar- 
gutus. Idem fuit inter eos qui id egerunt ut civium 
oculos in Cartesii placita, nuper prolata, converte- 
rent. Nemo tamen studiosius quam Cornelius, nec 
gratiore animo Telesii famam aequalium et postero- 
rum memoriae commendavit. « Exortus est, inquit 1 , 
patrum nostrorum memoria, Bernardinus Telesius, 
coterraneus noster, acerrimo vir ingenio, qui philo- 
sophica fretus libertate veteres philosophos, uuum- 
que omnium sermone celebratissimum Aristotelem, 
vehementer exercuit : ac aegre ferens naturae ratio- 
nem non jam qx ipsa Universitate, sed ex Aristote- 
lis voluminibus accersiri solitam, ad impugnanda 
illius placita paulo severior, ne dicam inique, est 
agressus. Interea dum aliorum fundamenta ever- 
tisse sibi visus est, nova induxit' rerum principia. » 
Ilaec sententia, non minus poeta quam physico 
digna , longe praestabilior nobis videtur elogiis a 
Marino, Ronconio Soliaque conditis, et persaepe ab 
historiae philosophorum scriptoribus descriptis 4 . 

' Progymnasmntu physicu, II, |>. 02. 

1 Vide Spiiuti, Memm ic elegii Scrittori Coscntini, s. v. II. Tclcsio. 

